30.12.2022
MT
Il-Ġurnal Uffiċjali tal-Unjoni Ewropea
C 498/25
7. jirrikonoxxi li, bl-involviment tal-partijiet ikkonċernati rilevanti lokali u reġjonali, inklużi n-negozji, l-universitajiet u ċ-ċentri ta’ riċerka, l-organizzazzjonijiet tas-soċjetà ċivili u ċ-ċittadini, il-bliet u r-reġjuni jikkontribwixxu biex tiżdied is-sensibilizzazzjoni u l-aċċettazzjoni pubblika tal-azzjonijiet klimatiċi fil-livell lokali, reġjonali, nazzjonali u globali, kif ukoll jippermettu u jippromovu ħajja tajba għal kulħadd fi ħdan il-konfini planetarji; 8. ifakkar li l-aġenda dwar il-klima kienet waħda mis-suġġetti ewlenin imqajma mill-panels taċ-ċittadini u l-Plenarja tal-Konferenza dwar il-Futur tal-Ewropa, li rriżultaw f’49 proposta kkomplementati minn miżuri dettaljati.
Iċ-ċittadini tal-UE jappellaw għal tranżizzjoni ekoloġika aċċellerata, il-ħtieġa li ssir enfasi fuq l-edukazzjoni, komunikazzjoni aħjar u l-indirizzar tal-ġustizzja soċjali (1); 9. ifakkar li t-tibdil fil-klima għandu dimensjoni distinta skont il-ġeneru, peress li globalment in-nisa huma aktar affettwati mill-konsegwenzi tat-tibdil fil-klima; għalhekk, il-parteċipazzjoni tal-mexxejja nisa fin-negozjati dwar il-klima hija ta’ importanza kbira għal azzjoni klimatika effettiva, u d-diplomazija sottonazzjonali dwar il-klima tista’ tgħin biex jitnaqqas dan id-distakk, peress li proporzjonalment aktar nisa huma attivi fil-politika lokali; 10. jenfasizza li l-bliet jospitaw għadd ta’ żgħażagħ li huma fl-ewwel linja tal-azzjoni klimatika, li jiffurmaw movimenti u inizjattivi ġodda, bħall-Youth Climate Strike, u li joħolqu tip ġdid ta’ pressjoni fuq il-gvernijiet lokali, reġjonali u ċentrali.
Permezz ta’ kollaborazzjonijiet mal-organizzazzjonijiet taż-żgħażagħ, il-bliet jipprovdu liż-żgħażagħ b’għodod, pjattaformi u postijiet ta’ kenn adatti biex jesprimu l-fehmiet tagħhom permezz ta’ laqgħat fit-toroq jew parteċipazzjoni fil-laqgħat tal-kunsilli lokali.
Fl-aħħar mill-aħħar, il-bliet u r-reġjuni joħolqu b’mod attiv il-mexxejja ta’ għada, lesti li jindirizzaw il-problemi lokali u jirrappreżentaw il-komunità tagħhom stess; 11. jirrimarka li l-involviment tal-awtoritajiet lokali u reġjonali huwa partikolarment importanti biex jiġu identifikati l-opportunitajiet u r-riskji ta’ azzjoni klimatika ppjanata għall-impjieg, l-introjtu u l-attività ekonomika tad-diversi ġeneri, gruppi ta’ età, gruppi okkupazzjonali u setturi tan-negozju; 12. jemmen li, minħabba l-prossimità maċ-ċittadini, il-bliet u r-reġjuni huma strumenti biex jinkisbu l-awtonomizzaz­ zjoni tal-komunità, l-awtodeterminazzjoni u l-governanza tajba tal-komunità: id-diplomazija sottonazzjonali toħloq konnessjoni diretta bejn iċ-ċittadini u kwistjonijiet globali, u tegħleb id-defiċits demokratiċi tat-tfassil tal-politika multilaterali tradizzjonali fejn iċ-ċittadini ma jipparteċipawx fid-deċiżjonijiet meħuda; 13. jemmen li d-diplomazija sottonazzjonali dwar il-klima tista’ tikkontribwixxi biex jingħelbu sfidi speċifiċi ffaċċjati fid-diplomazija bejn stat u ieħor, bħal sitwazzjonijiet ta’ staġnar frekwenti u distakki bejn it-Tramuntana u n-Nofsinhar; 14. jiġbed l-attenzjoni għall-alleanzi internazzjonali tar-reġjuni u l-muniċipalitajiet għall-azzjoni klimatika, bħall-Under2 Coalition, li jagħtu kontribut importanti għall-politika internazzjonali dwar il-klima fil-livell sottonazzjonali u għalhekk għandhom ikunu involuti aktar mill-qrib fin-negozjati tan-NU; jistieden lill-Kummissjoni tinkludi dawn l-alleanzi fid-diplomazija tagħha dwar il-klima; 15. jiġbed l-attenzjoni dwar diversi livelli li fihom l-atturi sottonazzjonali jmexxu ’l quddiem l-aġenda internazzjonali u tal-UE dwar il-klima: (a) l-adozzjoni ta’ politiki progressivi dwar il-klima fil-ġurisdizzjonijiet tagħhom filwaqt li jinvolvu lill-partijiet ikkonċernati lokali u lir-rappreżentanti ta’ diversi gruppi sabiex jagħtu spinta lill-implimentazzjoni; (b) l-involviment ta’ atturi sottonazzjonali oħra fid-diplomazija orizzontali biex jimpenjaw ruħhom favur għanijiet klimatiċi ambizzjużi, u b’hekk jinħolqu komunitajiet usa’ u aktar b’saħħithom ta’ territorji ambizzjużi b’rabta mal-klima; (c) permezz tad-diplomazija vertikali, l-influwenzar tal-politika ambjentali u klimatika nazzjonali, u l-għoti ta’ vuċi b’saħħitha fid-dibattitu dwar il-klima u n-negozjati tal-istat; it-trażżin tal-ħsara potenzjali fil-każ ta’ politiki nazzjonali avversi;
(1)
Il-Proposta 3/Miżura 11 titlob li jiżdied ir-rwol ta’ tmexxija tal-UE u li l-UE tieħu rwol u responsabbiltà aktar b’saħħithom biex jiġu promossi azzjoni klimatika ambizzjuża u tranżizzjoni ġusta, u jingħata appoġġ biex jiġu indirizzati t-telf u d-danni fil-qafas internazzjonali.